Hórnicy wotewru wustajeńcu
Lauchhammer (dpa/SN/ch). Techniske hobry z hórnistwa budu wot 30. meje w Lauchhammeru widźeć. Na terenje bywšeje koksownje nastaja bagry, pasowe wlečaki a róšty, zdźěli wčera krajny zwjazk Braniborska-Berlin hórniskich a hětowniskich towarstwow. „Dźěl nastrojow so w minjenych 20 lětach hišće wužiwaše“, praji předsyda Hans-Jürgen Schmidt. Mały muzej pod hołym njebjom natwarja při tak mjenowanych biowěžach, je to pod škitom pomnikow stejaca bywša wopłóčkowa připrawa bywšeje koksownje. K wotewrjenju tak mjenowaneho reliktoweho parka organizuje towarstwo zdobom 1. krajne zetkanje hórnikow w Braniborskej-Berlinje. Na nje wočakuja něhdźe 120 wobdźělnikow w tradicionalnej drasće, mjez nimi towarstwa ze Sakskeje. Organizacija bu lěta 2002 załožena. Jej přisłuša 15 towarstwow z Braniborskeje a Berlina.
Pokročuja stawk
pol_Latn szl_Latn ces_Latn